钦定古今图书集成/方舆汇编/职方典/第1340卷 > 《报德堂记》徐来
## 钦定古今图书集成/方舆汇编/职方典/第1340卷 > 《报德堂记》徐来

潮。郡之下邑有三，海阳、潮阳、揭阳是也。独潮阳当道
要冲也。县治之西南三十里，有地曰和平，民居繁庶，
往来络绎。文邑之乡，其间乃有大川横截，历代皆济
以舟，或逢风涛，时作潢潦奔溢，不免覆溺之患。凡贡
水土诸物，品受上府教令，往往病涉。宋宣和丙申，浮
屠氏大峰师始自闽来，弘发大愿，谓宜建石桥以渡
“往来，以通上下。”遂募众赀，期底于成。于是度水之浅
深高下，计石木若干，独运诸心，不喻于人。宣和癸卯，
师载施钱归，闽人尽讶之。至建康丁未，越五载，师航
海而来，糗粻木石，工用毕至。不逾年而桥成一十六
间，惟南北距岸两间，未获尽完。是岁十月辛亥，师归
禅。绍兴癸酉完之。蔡贡元也。由是往来之人，虽逢风
涛时作，潢潦奔溢，而道无苦病，公私便之。乡人感恩，
建堂崇祀，名曰《报德》。然自宋迨今二百馀载，莫能纪
其事者。至正庚寅，里士许某、黄仲元集乡老相议，惧
夫愈久而终于湮灭，遂请于予，勒之金石。予谓昔郑
子产以乘舆济人于溱洧。《孟子》曰：“焉得人人而济之？”
今大峰浮屠氏乃能“普惠以济人。其功岂不居于子
产之右乎。兹勒其实。以垂永久。使知创始有自云。”至
正辛卯。